Dié paaie in Pretoria gesluit oor die naweekDie ryvlak tussen Loisstraat en January Masilela sal gesluit wees. Die Tshwane-metropolisie het motoriste gewaarsku dat Atterburyweg in Pretoria dié naweek tydelik gesluit sal wees. Albei paaie tussen Loislaan en January Masilela-rylaan sal gesluit wees vir verkeer op Saterdag 19 Augustus tussen 06:00 en 18:00 en weer op Sondag 20 Augustus tussen 06:00 tot 18:00. Motoriste wat in ŉ westelike rigting vanaf January Masilela-rylaan ry, sal steeds toegang hê tot Plantland en beide Engen-garages. Motoriste kan ook in dié rigting omdraai en in die ander rigting terugry in January Masilela-rylaan. Dié sluiting is om die hervestiging van oorhoofse kraglyne te verseker en ten einde plek te maak vir die oprigting van die brugkonstruksie wat reeds by die nuwe Dallas Road-wisselaar begin het. Geen kragonderbrekings word tydens die hervestiging in die Menlyn-omgewing verwag nie. Ompadborde sal opgerig word om die verkeer te bestuur. Die Tshwane-metropolisie sal ook help met die regulering van verkeer by die kruisings.